ঘরের মাঠে কেকেআর,গ্যালারিতে কিং খান: ইডেনে উৎসবের মেজাজ

কলকাতা: কেকেআর-এর খেলা, আর সেই মানুষটার জন্য বাঙালির অপেক্ষা থাকবে না, তা কি হয়? তাঁর অনুপস্থিতিতে বেগুনি জার্সির খেলা যেন রং হারায়। সেই চেনা মানুষটার অপেক্ষায় প্রহর গুনছিলেন তাঁর ভক্তরা। তিনি আর কেউ নন, স্বয়ং শাহরুখ খান। ১২ বছর পর কলকাতায় আইপিএলের উদ্বোধনী অনুষ্ঠান। এই প্রথম আইপিএলের উদ্বোধনী অনুষ্ঠানে সঞ্চালকের ভূমিকায় দেখা যাবে কিং খানকে।

গতবারের চ্যাম্পিয়ন দল কেকেআর, এবারের আইপিএল-এর প্রথম ম্যাচের আয়োজক। আগামীকাল, খেলার ঐতিহ্যবাহী ইডেন গার্ডেন্সে, কেকেআর বনাম আরসিবি-র প্রথম ম্যাচ। শহরের আনাচে কানাচে সাজ সাজ রব। বিরাট কোহলি দিন কয়েক আগেই কলকাতায় পা রাখতেই ক্রিকেটপ্রেমীদের উত্তেজনা যেন আকাশ ছুঁয়েছে।

আজ জমকালো উদ্বোধনী ম্যাচের জন্য এলাহি আয়োজন। প্রথম ম্যাচ, তার ওপর ঘরের মাঠে কেকেআর-এর খেলা, বিপরীতে আরসিবি, সব মিলিয়ে উন্মাদনার পারদ তুঙ্গে। আর উদ্বোধনী অনুষ্ঠান বলে কথা, সেখানে চোখ ধাঁধানো ঝলক তো থাকবেই। নামী তারকাদের একের পর এক পারফরম্যান্স অপেক্ষা করছে দর্শকদের জন্য।অসাধারণ ওপেনিং ম্যাচ হতে চলেছে, তাঁর জন্য রয়েছে দারুণ সব আয়োজন। একে তো প্রথম ম্যাচ, তাঁর সঙ্গে শহরের বুকেই কেকেআর এর খেলা, এবং আরসিবি খেলবে তাঁদের বিপরীতে, সব মিলিয়ে এক উন্মাদনা তুঙ্গে। তাঁর সঙ্গে সঙ্গে যেহেতু ওপেনিং সেরেমনি, তাই নিদারুণ কিছু ঝলক যে মিলবে সেকথা বলাই যায়।

আরও পড়ুন: প্রিয় বন্ধুর সঙ্গে ফোটোশ্যুটে নজরকাড়া সামান্থা

ইডেনের মঞ্চে আজ শ্রেয়া ঘোষাল, করণ আহুজা এবং দিশা পাটানি তাঁদের মনোমুগ্ধকর পরিবেশনা নিয়ে হাজির থাকবেন। দুপুরে শ্রেয়া ঘোষাল এবং দিশা কলকাতা বিমানবন্দরে পা রাখেন। কিন্তু, কেকেআর-এর খেলা মানেই তো সেই বিশেষ মানুষটার জন্য বাঙালির অপেক্ষা। তাঁর অনুপস্থিতিতে বেগুনি জার্সির খেলা যেন প্রাণহীন। সেই মানুষটি আর কেউ নন, আমাদের প্রিয় শাহরুখ খান। কলকাতা নাইট রাইডার্সের কর্ণধার শুধু নন, তিনি আপামর বাঙালির হৃদয়ের কাছের মানুষ। তাই, যখন কলকাতা হালকা বৃষ্টিতে ভিজছে, তখন সকলের মন ভালো করে দিলেন তিনি।

বিমানবন্দরে বৃষ্টিস্নাত কলকাতায় পা রাখলেন শাহরুখ খান। কিং খানকে ঘিরে ভক্তদের উন্মাদনা ছিল দেখার মতো। সাদা টি-শার্ট, সঙ্গে ডেনিম জ্যাকেট, বিমানবন্দর থেকে বেরিয়েই তিনি দর্শকদের উদ্দেশে হাত নাড়লেন এবং ফ্লাইং কিস ছুড়ে দিলেন। সকলকে আগাম শুভেচ্ছা জানালেন তিনি। সকলের মন যেন এক নিমেষে ভালো হয়ে গেল। তিনি আসবেন কি আসবেন না, এই নিয়ে জল্পনা ছিল তুঙ্গে। কিন্তু, সকলকে চমকে দিয়েই তিনি এলেন। যেন ঘরের ছেলে ঘরে ফিরলেন।

যদিও, এবছর কলকাতার দলে শ্রেয়াস আইয়ার নেই। কিন্তু চ্যাম্পিয়ন্স ট্রফির তারকা খেলোয়াড় বরুণ চক্রবর্তী রয়েছেন সেই দলে। বিরাট তাঁকে কিভাবে চমকে দেন, সেটাই এখন দেখার।